નીતિન પટેલે આગળ કહ્યું કે, આજે સરકાર તરફથી આદિવાસી ખેડૂતોને ટપક સિંચાઇ પદ્ધતિ માટે 85 ટકા અને સીમાંત ખેડૂતોને 70 ટકા સબસીડી આપવામાં આવે છે. તેમણે આગળ કહ્યું હતું કે, રાજ્યમાં ટાંકાના ભાવે મગફળી ખરીદી કેન્દ્રો શરૂ કરવામાં આવ્યા છે. ગઇ કાલ સુધીમાં 116 કેન્દ્રો પર 298.72 કરોડની મગફળીની ખરીદી થઇ હતી. એ જ રીતે 33 કેન્દ્રો પર 43.41 કરોડ કપાસની ખરીદી થઇ છે. વિધાનસભાની ચૂંટણીના એંધાણ સાથે જ રાજ્યમાં વિવિધ નેતાઓ અને મંત્રી ઉપરાંત કોંગ્રેસ ઉપાધ્યક્ષ રાહુલ ગાંધીની મુલાકાતો પણ વધી પડી છે. પોતાની મુલાકાતો દરમિયાન તેઓ અનેક વાર દાવો કરી ચૂક્યાં છે કે, મુખ્યમંત્રી તરીકે નરેન્દ્ર મોદીના અમુક નિર્ણયોને કારણે રાજ્યના ખેડૂતોને નુકસાન થયું છે. ભાજપ દ્વારા કોંગ્રેસના આ આરોપ સામે વળતો પ્રહાર કરવામાં આવ્યો છે.